รัฐบาลไทย-ข่าวทำเนียบรัฐบาล-ปลัดกระทรวงมหาดไทย ประชุมผู้ว่าฯ และ นายอำเภอ ผ่านระบบ VCS  เพื่อเตรียมความพร้อมการจัดพิธีถวายดอกไม้จันทน์ของภาคประชาชนในส่วนภูมิภาค
วันอังคารที่ 9 พฤษภาคม 2560
ปลัดกระทรวงมหาดไทย ประชุมผู้ว่าฯ และ นายอําเภอ ผ่านระบบ VCS  เพื่อเตรียมความพร้อมการจัดพิธีถวายดอกไม้จันทน์ของภาคประชาชนในส่วนภูมิภาค
ปลัดกระทรวงมหาดไทย ประชุมผู้ว่าฯ และ นายอําเภอ ผ่านระบบ VCS
เพื่อเตรียมความพร้อมการจัดพิธีถวายดอกไม้จันทน์ของภาคประชาชนในส่วนภูมิภาค
เน้นถูกต้อง เรียบร้อย งดงาม และสมพระเกียรติ พร้อมเชิญชวนประชาชนเข้ามีส่วนร่วม
วันนี้ (8 พ.ค. 60) เวลา 09.30 น. ณ ห้องประชุม 1 ศาลาว่าการกระทรวงมหาดไทย นายกฤษฎา บุญราช ปลัดกระทรวงมหาดไทย เป็นประธานการประชุมผ่านระบบวีดิทัศน์ทางไกล (Video conference)ไปยังจังหวัดทั่วประเทศ และถ่ายทอดสดผ่านระบบDOPA CHANNELไปยังที่ว่าการอําเภอทุกแห่ง เพื่อเตรียมความพร้อมการจัดพิธีถวายดอกไม้จันทน์ของภาคประชาชนในส่วนภูมิภาคโดยมีผู้เข้าร่วมประชุมในส่วนกลาง ประกอบด้วยรองปลัดกระทรวงมหาดไทย อธิบดี หัวหน้าส่วนราชการและรัฐวิสาหกิจในสังกัดกระทรวงมหาดไทย ในพื้นที่ประกอบด้วย ผู้ว่าราชการจังหวัด นายอําเภอ หัวหน้าส่วนราชการสังกัดกระทรวงมหาดไทยในระดับจังหวัดและอําเภอ ผู้บริหารองค์กรปกครองท้องถิ่น ภาคเอกชน และผู้แทนหน่วยงานที่เกี่ยวข้อง อาทิ ผู้อํานวยการสํานักงานพระพุทธศาสนาจังหวัด วัฒนธรรมจังหวัด เกษตรจังหวัด พัฒนาการจังหวัด ท้องถิ่นจังหวัด และผู้อํานวยการศูนย์พัฒนาฝีมือแรงงาน เข้าร่วมรับฟังการประชุมซึ่งการประชุมครั้งนี้ มีผู้แทนของสํานักงานปลัดสํานักนายกรัฐมนตรี ผู้แทนกระทรวงวัฒนธรรม และผู้แทนกรุงเทพมหานคร ร่วมให้ข้อมูลด้วย
ปลัดกระทรวงมหาดไทยเปิดเผยถึงสาระสําคัญของการประชุมว่าตามที่มีหมายกําหนดการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช จํานวน 5 วัน ระหว่างวันที่ 25 – 29 ตุลาคม 2560 และที่ประชุมคณะกรรมการฝ่ายพิธีการงานพระราชพิธีถวายพระเพลิงพระบรมศพพระบาทสมเด็จ
พระปรมินทรมหาภูมิพลอดุลยเดช ซึ่งมีรองนายกรัฐมนตรี (นายวิษณุ เครืองาม) เป็นประธาน ได้มอบหมายให้กระทรวงมหาดไทยเป็นหน่วยงานหลักในการจัดพิธีถวายดอกไม้จันทน์ของประชาชนในส่วนภูมิภาค การประชุมในวันนี้ เป็นการซักซ้อมแนวทางการจัดพิธีถวายดอกไม้จันทน์ของประชาชนในส่วนภูมิภาค ซึ่งจะมีการถ่ายทอดสดทางสถานีโทรทัศน์รวมการเฉพาะกิจไปยังจังหวัด อําเภอ เพื่อให้การดําเนินงานเป็นไปในทิศทางเดียวกันกับการจัดงานในส่วนกลาง
สําหรับภารกิจอันเกี่ยวเนื่องกับการจัดงานพิธีถวายดอกไม้จันทน์ในส่วนภูมิภาค กระทรวงมหาดไทยได้กําหนดจุดสําหรับดําเนินการจัดพิธีถวายดอกไม้จันทน์ จํานวน 878 แห่ง ซึ่งเท่ากับจํานวนของอําเภอทั่วประเทศ
โดยจังหวัดจะจัดรวมกับอําเภอเมือง และในส่วนของกรุงเทพมหานครจะมีการดําเนินการจํานวน 101 แห่ง
บริเวณใกล้เคียงมณฑลพิธีท้องสนามหลวง และจุดสําคัญทั่วกรุงเทพมหานคร เพื่อให้ประชาชนได้มีโอกาสถวายความจงรักภักดีและถวายความอาลัยอย่างทั่วถึง โดยการจัดงานในส่วนภูมิภาคสิ่งที่จังหวัดและอําเภอจะต้องดําเนินการ
มีสาระสําคัญ 3 ประการ ได้แก่
1.การเตรียมความพร้อมด้านสถานที่ที่จังหวัดและอําเภอได้เลือกวัด หรือสถานที่ที่เหมาะสมไว้แล้ว
เพื่อเป็นสถานที่ในการจัดพิธีถวายดอกไม้จันทน์ จังหวัด/อําเภอละ1แห่ง (ยกเว้นอําเภอเมืองให้จัดร่วมกับจังหวัด)โดยให้พิจารณาตามศักยภาพและความเหมาะสมว่าจะจัดซุ้มถวายดอกไม้จันทน์ หรือจัดประดับภาพพระบรมฉายาลักษณ์และรายงานให้กระทรวงมหาดไทยทราบ ตลอดจนการเตรียมความพร้อมในด้านต่างๆ อาทิ การประชาสัมพันธ์
การติดตั้งจอLEDการแจกจ่ายแผ่นพับประวัติศาสตร์ การบันทึกภาพนิ่งพร้อมภาพเคลื่อนไหว เป็นต้น ซึ่งในการพิจารณาคัดเลือกสถานที่ให้คํานึงถึงพื้นที่ที่เพียงพอรองรับประชาชนที่มาร่วมพิธี เน้นความสะอาด เรียบร้อย งดงาม และสมพระเกียรติ
2.กระทรวงมหาดไทยได้แจ้งให้จังหวัดและอําเภอจัดทําดอกไม้จันทน์โดยการจัดทําดอกไม้จันทน์ในส่วนภูมิภาค จะประกอบด้วย 2 ส่วนด้วยกัน คือ ส่วนที่1ดอกไม้จันทน์สําหรับเป็นตัวแทนจังหวัดและอําเภอ เพื่อจัดส่งไปร่วมกับส่วนกลางที่มณฑลพิธีท้องสนามหลวง โดยกําหนดให้แต่ละจังหวัดออกแบบและจัดทําดอกไม้จันทน์ในลักษณะของดอกไม้ประจําจังหวัด โดยให้มีความเหมาะสม เช่น ดอกเสลา ดอกไม้ประจําจังหวัดนครสวรรค์ ดอกกันเกรา ดอกไม้ประจําจังหวัดนครพนม ดอกทองกวาว ดอกไม้ประจําจังหวัดเชียงใหม่ ดอกกาหลง ดอกไม้ประจําจังหวัดสตูล เป็นต้น ซึ่งกําหนดให้ใช้วัสดุธรรมชาติที่มีในพื้นที่ตามหลักปรัชญาเศรษฐกิจพอเพียง และส่วนที่ 2 ดอกไม้จันทน์สําหรับประชาชน ในการเข้าร่วมพิธีถวายดอกไม้จันทน์ในพื้นที่ ให้จังหวัดและอําเภอประชาสัมพันธ์เชิญชวนประชาชนที่มีจิตอาสา ประชาชนทั่วไป นักเรียน นักศึกษา และกลุ่มมวลชนต่างๆ เข้าร่วมในการจัดทําดอกไม้จันทน์ เพื่อแสดงออกถึงความจงรักภักดี และร่วมน้อมรําลึกถึงพระมหากรุณาธิคุณ โดยรูปแบบการจัดทําดอกไม้จันทน์ได้จัดเตรียมไว้จํานวน 36 แบบ รายละเอียดตามเว็บไซต์www.cdd.go.th
3.การจัดแสดงนิทรรศการ และมหรสพวัฒนธรรมไทยกระทรวงมหาดไทยได้แจ้งให้จังหวัดและอําเภอจัดเตรียมข้อมูลภาพพระราชประวัติและภาพพระราชกรณียกิจที่สําคัญของพระบาทสมเด็จพระปรมินทรมหาภูมิพลอดุลยเดชที่ทรงงานในพื้นที่จังหวัด/อําเภออาทิ โครงการอันเนื่องมาจากพระราชดําริ สําหรับใช้ในการจัดแสดงนิทรรศการ เพื่อให้ประชาชนได้น้อมรําลึกในพระมหากรุณาธิคุณในบริเวณสถานที่จัดพิธีฯ สําหรับการจัดแสดงมหรสพวัฒนธรรมไทย ในห้วงเวลาจัดงานถวายดอกไม้จันทน์ ให้คณะกรรมการอํานวยการจัดพิธีถวายดอกไม้จันทน์ระดับจังหวัดและอําเภอ พิจารณาตามความเหมาะสม โดยหลักการให้จัดแสดงศิลปวัฒนธรรมประจําท้องถิ่นในแต่ละพื้นที่ โดยเน้นการมีส่วนร่วมของประชาชน เพื่อแสดงออกถึงความจงรักภักดี และความสามัคคีปรองดอง นอกจากนี้ ได้เน้นย้ําถึงการดูแลอํานวยความสะดวกให้แก่พี่น้องประชาชนที่จะเข้าร่วมพิธีดังกล่าว โดยให้ทุกจังหวัดและอําเภอ ได้จัดเตรียมความพร้อมของสถานที่ ไฟฟ้าน้ําประปา แพทย์ พยาบาล ห้องสุขา การดูแลทําความสะอาดบริเวณสถานที่ทั้งก่อน ระหว่าง และหลังการจัดพิธี รวมถึงการรักษาความปลอดภัยและระบบการจราจร เป็นต้น
ทั้งนี้ กระทรวงมหาดไทย ได้แจ้งให้จังหวัดและอําเภอ จัดตั้งคณะกรรมการอํานวยการจัดพิธีถวายดอกไม้จันทน์ระดับจังหวัดและอําเภอ เพื่อบูรณาการดําเนินการอันเกี่ยวเนื่องกับพิธีถวายดอกไม้จันทน์ของจังหวัดและอําเภอ โดยมุ่งเน้นให้ทุกภาคส่วนในจังหวัดและอําเภอได้มีส่วนร่วม โอกาสนี้ขอเชิญชวนพี่น้องประชาชนจิตอาสา ได้ร่วมกันจัดทําดอกไม้จันทน์ในจังหวัดและอําเภออย่างพร้อมเพรียงกันเพื่อแสดงความจงรักภักดี และการมีส่วนร่วมในงานพิธีถวายดอกไม้จันทน์
ต่อจากนั้น ปลัดกระทรวงมหาดไทย เป็นประธานการประชุมเพื่อมอบแนวทางการน้อมนําหลักปรัชญาของเศรษฐกิจพอเพียงไปสู่การปฏิบัติจนเป็นวิถีชีวิต ไปยังผู้ว่าราชการจังหวัดทุกจังหวัด โดยมีวัตถุประสงค์เพื่อสร้างการรับรู้หลักปรัชญาของเศรษฐกิจพอเพียงซึ่งพระบาทสมเด็จพระปรมินทรมหาภูมิพลอดุลยเดช พระราชทานไว้ตั้งแต่ปี พ.ศ.2517 แก่ประชาชนทุกคนในประเทศ เพื่อให้เกิดการรับรู้และนําไปปฏิบัติจนเป็นวิถีชีวิต จากนั้นได้กําชับผู้ว่าราชการจังหวัดให้น้อมนําแนวทางพระราชดําริ มาบริหารจัดการน้ํา เพื่อสร้างแหล่งกัก เก็บน้ําไว้ใช้ในช่วงขาดแคลน เนื่องจากในช่วงเดือนพฤษภาคมจะมีฝนตกมากกว่าทุกปี และจะเกิดภาวะฝนทิ้งช่วงเดือนมิถุนายนนี้